અમદાવાદ: શહેરના પોશ વિસ્તાર એવા બોડકદેવ અને વસ્ત્રાપુર રેલવે ક્રોસિંગમાં તસ્કરોએ ત્રાટકી લાખોની મતાની ચોરી કરી છે. બોડકદેવમાં આવેલા હવેલી બંગલોઝમાં વેપારીના ઘરમાં ત્રાટકી તસ્કરો સોના-ચાંદીના દાગીના અને રોકડ રકમ મળી રૂ.૨.૯૩ લાખની મતા ચોરી ગયા હતા, જ્યારે વસ્ત્રાપુર રેલવે ક્રોસિંગ નજીક આવેલી સોપારીની હોલસેલની દુકાનમાંથી તસ્કરો રૂ.૧.૯૨ લાખની સોપારીની ચોરી કરી ફરાર થઈ ગયા હતા. પોલીસે આ અંગે ગુનો નોંધી તપાસ શરૂ કરી છે.